หมดอารมณ์!
*สถานการณ์ของตลาดหุ้นไทยในช่วงที่อารมณ์ของนักเล่นไม่อิน และข่าวสารใหม่ ๆ ที่มีเข้ามาไม่เด็ดเหมือนกับที่หลายคนคิด มักจะทำให้การเล่นหุ้นไม่สมูทอย่างที่ควรจะเป็นนั้น “โมนิก้า” ถือเป็นสถานการณ์ที่ผู้คนมากมายต้องทำใจยอมรับกับสิ่งที่เกิดขึ้นให้ได้ เพราะกระแสไม่มาเหมือนที่คาดหวังไว้ในทีแรก ส่งผลให้บรรยากาศการลงทุนซบเซาลงอีกครั้งไงละค่ะ
19 พ.ย. 2561

เจาะกระดาน : โมนิก้าและทีมงาน
*สถานการณ์ของตลาดหุ้นไทยในช่วงที่อารมณ์ของนักเล่นไม่อิน และข่าวสารใหม่ ๆ ที่มีเข้ามาไม่เด็ดเหมือนกับที่หลายคนคิด มักจะทำให้การเล่นหุ้นไม่สมูทอย่างที่ควรจะเป็นนั้น “โมนิก้า” ถือเป็นสถานการณ์ที่ผู้คนมากมายต้องทำใจยอมรับกับสิ่งที่เกิดขึ้นให้ได้ เพราะกระแสไม่มาเหมือนที่คาดหวังไว้ในทีแรก ส่งผลให้บรรยากาศการลงทุนซบเซาลงอีกครั้งไงละค่ะ
*วันนี้ถึงต้องเข้าใจการแกว่งตัวไปมาของดัชนีในช่วงหลายเดือน มันมีมูลเหตุมาจากเรื่องที่ “โมนิก้า” เม้าท์ให้ฟังตั้งแต่ทีแรก จึงรู้สึกเฉย ๆ เมื่อเห็นดัชนีขึ้นมาปิดที่ 1,636.48 จุด บวกไป 1.48 จุด ด้วยมูลค่าการซื้อขาย 2.99 หมื่นล้านบาท เพราะมองจากมุมไหน ด้านไหน ก็เป็นเพียงแค่การดันหุ้นสั้น ๆ เพื่อเลี้ยงกระแสไม่ให้ตกไปมากกว่าเดิม จึงไม่ควรคาดหวังอะไรมากกว่าที่เป็นอยู่นะจ๊ะ
*เหมือนการตีกลับของหุ้นบางตัว ท่ามกลางภาวะตลาดหุ้นแดงโร่ “โมนิก้า” ถือเป็นความเสี่ยงที่นักเล่นต้องประเมินสถานการณ์ให้รอบคอบกว่าเดิม เพราะเอาเข้าจริงก็ยังเป็นการวนลูปเหมือนกับที่เม้าท์ให้ฟังเมื่อวานนี้ เดี๊ยนถึงอยากโฟกัสไปยังหุ้นที่ปิดเขียวปี๋เป็นลำดับแรก ต่อจากนั้นค่อยไปดูหุ้นที่ตกหนัก ๆ เพื่อเป็นเครื่องเตือนใจผู้เล่นให้ระมัดระวังมากขึ้นพะยะค่ะ
*คล้ายกับกรณีของ ADVANC สวนภาวะตลาดหุ้นขึ้นมาปิดที่ระดับ 180.50 บาท บวกไป 4 บาท หรือขึ้นไป 2.30% ด้วยมูลค่าการซื้อขาย 1.57 พันล้านบาท มองจากมุมไหน ด้านไหน น่าจะเป็นเพียงการรีบาวด์ก่อนลงต่อแน่ ๆ เพราะเมื่อดูจากอาการที่หุ้นแสดงออกมาก่อนหน้านี้ “โมนิก้า” มองไม่เห็นตัวแปรไหนที่จะรั้งให้นักเล่นกอดหุ้นตัวนี้ไว้ในพอร์ตเลยพับผ่าซิตัวเอง!
*ส่วนในรายของหุ้นปลากระป๋อง TU ทะยานขึ้นวูบวาบโดยไม่บอกให้รู้ล่วงหน้า ก่อนจะลงเอยที่ระดับ 18.40 บาท บวกไป 0.60 บาท หรือขึ้นไป 3.40% ด้วยมูลค่าการซื้อขาย 454 ล้านบาท “โมนิก้า” มองเป็นช็อตที่ต้องทำความเข้าใจมากเป็นพิเศษ เพราะเที่ยวนี้เป็นการเล่นบนความเชื่อมากกว่าปัจจัยพื้นฐาน แถมเมื่อเหลือบดูการเทรดของหุ้นอยู่บนค่า P/E 24 เท่า เดี๊ยนขอบอกตามตรงว่า น่าห่วงไม่ใช่น้อย(รอบก่อนก็เลิกเล่นแถวนี้)นะจะบอกให้
*สถานการณ์ดังกล่าวคล้ายกับหุ้น ORI ไม่ใช่น้อยเหมือนกัน เพราะการวิ่งขึ้นก่อนหน้านี้มาจากผลงานเป็นที่ประจักษ์ นักเล่นถึงให้ราคาหุ้นตัวนี้มากเป็นพิเศษ แต่ทันทีที่ทุกอย่างเปลี่ยนไปจากเดิมอย่างสิ้นเชิง ราคาหุ้นก็ร่วงลงแบบไม่มีดิสก์เบรก “โมนิก้า” ถึงอยากให้ดูการเด้งกลับขึ้นมาปิดที่บริเวณ 6.95 บาท บวกไป 0.55 บาท หรือขึ้นไป 8.60% ด้วยมูลค่าการซื้อขาย 330 ล้านบาท มันมองได้แค่ว่า เด้งเพื่อลงนะคะ
*เม้าท์ถึงหุ้นอสังหาฯ ขึ้นมาทั้งที “โมนิก้า” คงต้องก้มหน้าลงไปมองหุ้น CMC เพื่อสื่อสารกับทุกคนให้รู้ว่า เมื่อนักเล่นไม่มั่นใจในศักยภาพของบริษัท และสตอรี่ของหุ้นไม่โดนใจเหมือนกับที่วางแผนไว้ ก็ไม่ต้องแปลกใจที่หุ้นโดนสาดตั้งแต่ก่อนเปิดตลาด จนสุดท้ายลงมาปิดที่ระดับ 2.36 บาท ลบไป 0.64 บาท หรือลงไป 21.30% ด้วยมูลค่าการซื้อขาย 630 ล้านบาท มันเป็นสถานการณ์ที่ทำให้นักล่าหุ้นจองเอือมระอามากขึ้นเรื่อย ๆ นะจ๊ะ
*ประเด็นดังกล่าวเชื่อมโยงไปยังน้องเหน่อ NER โดนเทขายต่อเนื่อง 4 วันติด จนไม่หลงเหลือสภาพของหุ้นที่พยายามผลักดันตัวเองเป็น “หุ้นเติบโต” และ “หุ้นปันผล” ในอนาคตอันใกล้นั้น เดี๊ยนมองเป็นเรื่องของการ “ใช้คนผิด คิดจนวันตาย” วานนี้ถึงเห็นหุ้นลงมายืนอยู่ที่ 1.79 บาท ลบไป 0.27 บาท หรือลงไป 13.10% ด้วยมูลค่าการซื้อขาย 215 ล้านบาทอย่างง่ายดาย และเป็นหุ้นอีกตัวที่ผู้คนก่นด่าเยอะมาก ๆ นะคะ
*เหมือนกับในรายของ DCORP มีประเด็นให้พูดถึงตั้งแต่สมัยเป็นอาจารย์เปรต เรื่อยจนมาถึงกลุ่มคอนเน็กชั่นที่เป็นพวกกองทุนเก็งกำไร แถมทุกครั้งมักมีการโปรยยาหอมด้วยเรื่อง “เทิร์นอะราวด์” เป็นประจำ แต่สุดท้ายก็เจ๊งไม่เป็นท่าอยู่ดีแบบนี้ “โมนิก้า” ถึงไม่อยากเข้าไปสุงสิงให้เสียเวลาเม้าท์แตก เพียงแต่เที่ยวนี้เห็นราคาหุ้นรูดลง 4 วันติด ก่อนจะมาปิดที่ 1.18 บาท ลบไป 0.50 บาท หรือลงไป 30% พร้อมกับทำฟลอร์ที่ 2 มันหมายความว่า หมดอนาคตแล้วนะเนี่ย!
*ตรงนี้เชื่อมโยงกับหุ้น SYNTEC อย่างมีนัยสำคัญเช่นกัน หลังหุ้นโดนทิ้งแบบไม่มีเยื่อใย พร้อมกับทำ new low อย่างต่อเนื่อง “โมนิก้า” ไม่อาจตีความในแง่บวกได้จริง ๆ และขอให้แฟนคลับถอยห่างจากหุ้นตัวนี้ไปเลยดีกว่า เพราะผู้คนไม่ได้รู้สึกอินกับหุ้นตัวนี้เลย วานนี้ถึงเห็นราคาไหลลงมาปิดที่ 2.80 บาท ลบไป 0.18 บาท หรือลงไป 6% มันเปล่าประโยชน์ที่จะดูหุ้นตัวนี้จริง ๆ เจ้าค่ะ
*ไหน ๆ คิดจะมองกันทั้งที “โมนิก้า” อยากให้แฟนคลับหันมามองหุ้น CHO เพื่อไว้เป็นทางเลือกสำหรับการลงทุน หลังหุ้นกระชากขึ้นมาปิดที่ 1.64 บาท บวกไป 0.16 บาท หรือขึ้นไป 10.80% มันมาจากเรื่องรถเมล์เอ็นจีวีล้วน ๆ และเรื่องต่าง ๆ ดังกล่าวจะกระจ่างชัดขึ้นไปอีกในวันนี้ เพราะหัวเรือใหญ่อย่าง “เสี่ยจิง” จะมาเข้าสายในรายการ “ข่าวหุ้นเจาะตลาด” เวลา 10.15 น. ซึ่งสามารถรับชมสด ๆ ได้ทาง Facebook Live นะจะบอกให้